Annað er bara meðalmennska enda fer fjarri að allir staðir , borgir eða lönd séu sköpuð jöfn . Ekki láta hótel koma aftur að þér . Greiddu gistingu við bókun ef þú kemur því við . Sennilega er Booking.com það fyrirtæki sem mest auglýsir þennan möguleika . Eins og það sé eitthvað betra að greiða á staðnum en að greiða allt klabbið strax við bókun á netinu . Við hér hjá Fararheill viljum frekar vera stikkfrí þegar við mætum á hótelið og geta hoppað út í laug pronto í stað þess að hanga við innritun lon og don . En kannski hafa sumir ekki efni á að staðgreiða gistingu með korti og því heillar að greiða á staðnum eða jafnvel síðar en það . En slíkt getur auðveldlega skapað ófyrirséð vandamál . Vandamálið er að þegar þú greiðir ekki að fullu fyrirfram þá taka hótel gjarnan upp á því að læsa tiltekinni upphæð á kortinu sem þú gefur upp við bókun . Allt í góðu með það . Hótelin verða jú að tryggja að þau fái sitt og þú hlaupir ekki burt frá reikningum . Gallinn hins vegar sá að sum hótel læsa mun hærri upphæð en gistingin kostar . Þar gert ráð fyrir að þú viljir nýta þér hótelbarinn eða jafnvel fá mat beint á hótelherbergið meðan á dvöl stendur og sumir gististaðirnir ganga jafnvel út frá því að einhverjar smá skemmdir verði á hótelherberginu . Þau læsa því mun hærri upphæð af kortinu en þú átt að greiða fyrir herbergið samkvæmt bókun . Sem getur komið mörgum á óvart þegar kortinu er synjað á næsta veitingastað viku síðar . Þá fýkur í marga enda nóg innistæða fyrir öllu saman . Nema náttúrulega að hótelið hafi tímabundið tryggt sér feitari bita en þú vissir af . Og þetta kemur ekki fram á neinu yfirliti heldur . Ágætt að hafa bak eyra og sérstaklega í sólarferðum . Best náttúrulega að greiða draslið um leið og þú bókar . Hótelið geta nefnilega aðeins læst upphæð í skamman tíma frá því að greiðsla berst . Fimm til sjö daga ef notað er debetkort en aldrei lengur en 30 daga með kreditkortum . Sé ferðin því mánuði eftir að þú bókar er staðan á kreditkortinu nákvæmlega sú sem þú heldur að hún sé . Enginn 50 þúsund kall aukalega á kantinum sem hótelið hefur farið fram á .